**Incendiu în turn**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Turnul pe tabla de şah a luat foc

îmi redecoreză casa

cu fum

(trebuia să-mi montez sistem antiincendiu)

umblă prin cameră

cu paşii lui de cenuşă

atrage pereţii spre el

s-a urcat în patul nostru

captiv în proprii pioni incolori

nebunii cu rugăciunile lor

caută să-l exorcize

turnul nostru de alb

acum e negru

stă între mine şi tine

nu acceptă rocada

şah mat

pe tabla întoarsă cu faţa la tine

pătratele îşi sting lumina

piesele se strâng

în aşteptarea revanşei